
Uznesenie Krajský súd v Bratislave v právnej veci žalobcov: 1/. I. T. R. R., B.. XX.XX.XXXX, X. X.-XXXX U., G. L. J. XX, X., X/ O. K., B.. XX.XX.XXXX, X. XXXX H., Š. H. X/ T. K., B.. XX.XX.XXXX, X. X.-XXXX J., Z. XX, X., proti žalovaným: 1/ Slovenská televízia a rozhlas, so sídlom v Bratislave, Mlynská dolina, IČO: 56 398 255, pr. zast. WERNER & Co., s.r.o., advokátska kancelária, so sídlom v Bratislave, Žltá 2/F, 2/ Hlavné mesto Slovenskej republiky Bratislava, so sídlom v Bratislave, Primaciálne námestie 1, IČO: 00 603 481, o určenie vlastníckeho práva, o priznaní odmeny prekladateľovi za preklad, takto rozhodol: Krajský súd v Bratislave p r i z n á v a prekladateľke L.. H. H., X. X., V. XX, zapísanej v zozname znalcov, tlmočníkov a prekladateľov Ministerstva spravodlivosti Slovenskej republiky pod evidenčným č. 970099, odmenu za prekladateľský úkon vo výške 27,90 € (slovom: dvadsaťsedem eur deväťdesiat centov). U p r a v u j e s a učtáreň Krajského súdu v Bratislave, aby do troch dní od právoplatnosti tohto uznesenia priznanú odmenu vyplatila zo štátnych finančných prostriedkov na účet prekladateľky IBAN: SK18 8330 0000 0028 0091 6091, SWIFT: FIOZSKBAXXX. odôvodnenie: 1/ Krajský súd v Bratislave uznesením zo dňa 12.02.2026, č.k. 5Co/561/2012-410 ustanovil prekladateľku L.. H. H., X. X., V. XX, zapísanú v zozname znalcov, tlmočníkov a prekladateľov Ministerstva spravodlivosti Slovenskej republiky pod evidenčným č. XXXXXX na vykonanie prekladateľského úkonu preloženia listiny - vyjadrenia žalobcu 3/ zo dňa 08.12.2017, z jazyka francúzskeho do jazyka slovenského, v troch vyhotoveniach, a to v lehote 30 dní od doručenia uznesenia spolu s vyúčtovaním odmeny. 2/ Po uskutočnení úradného prekladu (č. 23/26) si prekladateľka L.. H. H. podľa zákona č. 382/2004 Z.z. o znalcoch, tlmočníkoch a prekladateľoch a podľa vyhlášky č. 491/2004 Z.z. o odmenách, náhradách výdavkov a náhradách za stratu času pre znalcov a tlmočníkov a prekladateľov uplatnila odmenu spolu vo výške 27,90 € ako tarifnú odmenu za preklad jednej strany vo výške 19,92 € (§ 10 ods. 1 písm. b/ vyhlášky č. 491/2004 Z.z.) a ako paušálne výdavky vo výške 2,66 € za 3 vyhotovenia, spolu vo výške 7,98 € (§ 14 ods. 3 písm. a/ vyhl. č. 491/2004 Z.z.). 3/ Podľa § 1 zákona č. 382/2004 Z.z. tento zákon upravuje podmienky výkonu znaleckej činnosti, tlmočníckej činnosti a prekladateľskej činnosti, práva a povinnosti znalcov, tlmočníkov a prekladateľov, ako aj podmienky činnosti znaleckých ústavov, a pôsobnosť Ministerstva spravodlivosti Slovenskej republiky (ďalej len“ ministerstvo“) pri výkone ich činnosti. 4/ Podľa § 3 ods. 1 zákona č. 382/2004 Z.z. znalec, tlmočník alebo prekladateľ sa môže dohodnúť so zadávateľom na zmluvnej odmene; ak sa nedohodnú, patrí mu tarifná odmena. 5/ Podľa § 3 ods. 2 písm. a/ zákona č. 382/2004 Z.z. výška tarifnej odmeny u znalcov sa určí časovým spôsobom s prihliadnutím na skutočný počet hodín, ktoré znalec vynaložil na svoju činnosť. 6/ Podľa § 155 ods. 1 a 2 CSP, každý má právo konať pred súdom v materinskom jazyku alebo v jazyku, ktorému rozumie. Súd je povinný stranám zabezpečiť rovnaké možnosti uplatnenia ich práv. S prihliadnutím na povahu a okolnosti veci priberie súd tlmočníka. Trovy spojené s tým, že strana koná v materinskom jazyku alebo v jazyku, ktorému rozumie, znáša štát.
7/ Podľa § 1 písm. b/ vyhlášky č. 491/2004 Z.z. vyhláška ustanovuje spôsob určenia a výšku odmeny, náhrady hotových výdavkov a náhrady za stratu času za znaleckú činnosť, tlmočnícku činnosť alebo prekladateľskú činnosť (ďalej len „činnosť“ vykonávanú tlmočníkom a prekladateľom na základe zmluvy, ustanovenia alebo pribratia súdom alebo iným orgánom verejnej moci (ďalej len „tlmočné“). 8/ Podľa § 10 ods. 1 písm. b/ vyhlášky č. 491/2004 Z.z. tarifná odmena za preklad je za každú aj začatú stranu preložených listín medzi slovenským jazykom a inými európskymi jazykmi 19,92 eura. 9/ Podľa § 14 ods. 3 písm. a/ vyhlášky č. 491/2004 Z.z. znalec a prekladateľ môže od zadávateľa požadovať paušálnu náhradu hotových výdavkov za vyhotovenie znaleckého úkonu alebo prekladateľského úkonu v listinnej podobe vo výške 2,66 eura, vyhotovenie prvých 100 znaleckých úkonov alebo prekladateľských úkonov v kalendárnom roku v elektronickej podobe vo výške 4,66 eura a vyhotovenie každého ďalšieho úkonu v tom istom kalendárnom roku v elektronickej podobe vo výške 2,83 eura. 10/ Krajský súd v Bratislave prekladateľke priznal správne vyčíslenú odmenu a paušálne výdavky podľa § 378 ods. 1 v spojení s § 155 ods. 2 CSP a § 10 ods. 1 písm. b/ a § 14 ods. 3 písm. a/ vyhlášky č. 491/2004 Z.z., tak ako je uvedené vo výrokovej časti uznesenia. Poučenie: Proti uzneseniu súdu vydanému súdnym úradníkom je prípustná sťažnosť v lehote 15 dní od doručenia uznesenia na súde, ktorý napadnuté uznesenie vydal (§ 239 ods. 1 a § 242 CSP). Sťažnosť môže podať ten, v koho neprospech bolo uznesenie vydané (§ 240 CSP), pričom sťažnosť len proti dôvodom uznesenia nie je prípustná (§ 239 ods. 2 CSP). V sťažnosti sa popri všeobecných náležitostiach podania uvedie, proti ktorému uzneseniu smeruje, v čom sa postup alebo uznesenie súdu považuje za nesprávne a čoho sa sťažovateľ domáha (§243 CSP). Rozsah, v akom sa uznesenie napáda, môže sťažovateľ rozšíriť len do uplynutia lehoty na podanie sťažnosti (§ 244 CSP). Nové skutočnosti a dôkazy možno v sťažnosti uvádzať, ak je to so zreteľom na povahu a okolnosti sporu možné a účelné (§ 245 CSP).

Zdroj: KAUZIS.SK – https://www.kauzis.sk/judikatura/r/ECLI:SK:KSBA:2026:1108233083.9 (dáta aktuálne k 13. 11. 2026). Záväzné je znenie zverejnené súdom.




